สอยยัง! 3 หุ้นรับเหมาเล็กพริกขี้หนู ชูกำไร Q3 โตกระฉูด แถมราคาถูก
สอยยัง! 3 หุ้นรับเหมาเล็กพริกขี้หนู ชูกำไร Q3 โตกระฉูด แถมราคาถูก
2 พ.ย. 2560

บล.บัวหลวง ระบุในบทวิเคราะห์วันนี้(2พ.ย.) ว่า ในไตรมาสนี้หุ้น Small-Cap ที่ cover คาดจะรายงานกำไรโดดเด่น อาทิ กลุ่มรับเหมาฯตัวเล็ก (TPOLY PYLON SEAFCO) ปรับราคาเป้าหมายของหุ้นไปอิงฐานกำไรปี 2018 ได้ราคาเป้าหมายใหม่เป็น TPOLY 8.00 บาท; PYLON 16.80 บาท; SEAFCO 10.50 บาท
ทั้งนี้นับตั้งแต่แนะซื้อ SEAFCO จนปัจจุบันราคาขึ้นมาชนราคาเป้าหมายปี 2017 แล้ว กลยุทธ์แนะให้เล่นตัวรองที่ราคายังไม่ขึ้น และมี valuation ที่ถูก และแนวโน้มกำไรเติบโตดีเช่นกัน คือ TPOLY และ PYLON
TPOLY: คาดกำไร ไตรมาส3/60 จะอยู่ที่ 50 ล้านบาท เติบโต 600%เทียบช่วงเดียวกันของปีก่อน และทรงตัวในระดับสูง เทียบไตรมาสก่อนหน้า จากการรับรู้รายได้ใน backlog ที่มีอัตรากำไรขั้นต้นสูง และการรับรู้รายได้ขายไฟฟ้าโรงไฟฟ้าพัทลุงของ TPCH
PYLON:  คาดกำไรไตรมาส3/60 ที่ 50 ล้านบาท เติบโตราว 20% เทียบช่วงเดียวกันของปีก่อน และ 212%เทียบไตรมาสก่อนหน้า โดยบริษัทมี backlog สิ้น 2Q17 ที่ราว 500 ล้านบาท คาดจะรับรู้ได้ในไตรมาสนี้ราว 220-250 ล้านบาท ขณะที่มาร์จิ้นที่มีการรับงานเข้ามาในช่วงหลังๆ คาดมาร์จิ้นดีกว่างานที่รับเข้ามาในช่วงปลายปีที่แล้วซึ่งมีการแข่งขันที่รุนแรง ส่งผลให้ภาพรวมสูงขึ้น
SEAFCO: คาดกำไรไตรมาส3/60 จะกลับมาสู่โหมดการเติบโตอีกครั้ง เป็นกำไร 52 ล้านบาท เติบโตราว 310% เทียบช่วงเดียวกันของปีก่อน และ 36%เทียบไตรมาสก่อนหน้า จากการรับรู้รายได้ใน Backlog ที่มีสูงราว 1,500 ล้านบาท (เมื่อปลาย 2Q17) ในขณะที่อัตรากำไรขั้นต้นคาดสูงขึ้นจากปีที่แล้วซึ่งมีการปิดงานและ revised ต้นทุนเพิ่มในโครงการพรานนก